
PARLAMENTUL ROMÂNIEI

CAMERA DEPUTAŢILOR

Comisia pentru egalitatea de şanse                   
 Bucureşti, 14  septembrie 2016
                     pentru femei şi bărbaţi


              Nr.4c-17/955
A V I Z
asupra Propunerii legislative privind învestirea personalului didactic de predare, de conducere, de îndrumare şi de control cu exerciţiul autorităţii publice pe timpul şi în legătură cu îndeplinirea atribuţiilor de serviciu
În conformitate cu prevederile art.95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare asupra Propunerii legislative privind învestirea personalului didactic de predare, de conducere, de îndrumare şi de control cu exerciţiul autorităţii publice pe timpul şi în legătură cu îndeplinirea atribuţiilor de serviciu– Plx.299/2016, Camera Deputaţilor fiind prima Cameră sesizată.
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă menţionată mai sus, în şedinţa din   14  septembrie 2016.
Membrii Comisiei au examinat propunerea legislativă, expunerea de motive şi avizul favorabil al Consiliului Legislativ nr.430/4.05.2016.
În urma dezbaterilor, Comisia pentru  egalitatea de şanse pentru femei şi bărbaţi a hotărât, cu majoritate de voturi, avizarea nefavorabilă a propunerii legislative.
 PREŞEDINTE

                                            LILIANA MINCĂ

